《咏石榴诗》
隋代·魏澹

分根金谷里，移植广庭中。新枝含浅绿，晚萼散轻红。

影入环阶水，香随度隙风。路远无由寄，徒念春闺空。

作者简介：隋钜鹿曲阳人，字彦深。博览经史，好学，善属文。初仕北齐为中书舍人，与修国史。入北周为纳言中士。隋文帝受禅，除太子舍人，迁著作郎。令注《庾信集》，撰《笑苑》等。后以魏收所撰《魏书》褒贬失实，平绘《中兴书》事不伦序，乃诏澹别成《魏史》，时称其善。有文集二十卷。